Държавен вестник, бр. 20, 2018 г., стр. 89

БРОЙ  20	
Д Ъ Р Ж А В Е Н  В Е С Т Н И К 	
СТР.  89  
1. Автоматизирана информационна система 
„Военно-полицейски регистър“ (АИС „ВПР“);
2. други автоматизирани информационни 
регистри (АИР) на СВП, определени със за­
повед на директора на СВП.
(2) За координиране на дейностите по 
осигуряване на достъпа на ДАНС до АИР 
на СВП двете организации си предоставят 
информация за точки за контакт.
Чл. 8. (1) Комуникационният канал за 
достъп до АИР на СВП се предоставя на цен­
трално ниво чрез защитена комуникационна 
връзка между СВП и ДАНС по Единната 
електронна съобщителна мрежа на държавната 
администрация и за нуждите на националната 
сигурност.
(2) Държавна агенция „Национална сигур­
ност“ осигурява за своя сметка необходимите 
комуникационни канали, както и техническите 
средства за пренос и защита на информация­
та, съвместими с използваните в СВП, при 
спазване на изискванията за сигурност на 
АИС и/или мрежи.
(3) Достъпът до АИР на СВП се осъществява 
чрез автоматизирани работни места (АРМ) на 
ДАНС при спазване на принципа „Необходи­
мост да се знае“ и по начин, непозволяващ 
разкриване на интереса на ДАНС.
(4) Държавна агенция „Национална сигур­
ност“ осигурява технически и организационни 
условия за спазване на изискването за нераз­
криване интереса на агенцията.
(5) Автоматизираните работни места по 
ал. 3 се администрират от определени за целта 
локални администратори от ДАНС.
Чл. 9. Служба „Военна полиция“ инста­
лира и актуализира приложния софтуер за 
извършване на справки от АРМ на ДАНС и 
обучава потребителите от ДАНС.
Чл. 10. (1) Права за достъп до данните в 
АИР се предоставят от СВП след получава­
не на писмено искане до директора на СВП, 
подписано от председателя на ДАНС.
(2) Искането по ал. 1 съдържа уникално­
то логическо име за конкретния потребител 
на ДАНС, като се посочват и технологични 
дейности и информационни обекти или номер 
на профил.
Чл. 11. (1) В случаите, при които по ис­
кане на орган, който има правно основание, 
е извършена справка за осъществен достъп 
до данни в АИР на СВП и се установи, че е 
проявен интерес от потребител на ДАНС, за 
идентифициране на същия се отправя писмено 
искане до председателя на ДАНС.
(2) Служба „Военна полиция“ предоставя 
информация на ДАНС за извършени справки 
в нейните АИР от потребители след писмено 
искане от председателя на ДАНС или опра­
вомощен от него заместник-председател и 
разрешение на директора на СВП. 
Чл. 12. При участие на органите на ДАНС 
и СВП в операции и мисии извън територията 
на страната представителите на двете орга­
низации си обменят информация за заплахи 
за реда и сигурността на формированията 
на Въоръжените сили на Република Бълга­
рия, когато са от законовата компетентност 
на другата страна и се изискват неотложни 
действия, след което съгласуват необходимите 
действия със своите ръководства.
Чл. 13. Оперативните дежурни на ДАНС 
и СВП след разрешение на председателя на 
ДАНС и директора на СВП взаимно си пре­
доставят информация за инциденти с висока 
степен на обществена опасност в Министер­
ството на отбраната, структурите на пряко 
подчинение на министъра на отбраната и 
Българската армия, формированията на 
Въоръжените сили на Република България, 
участващи в операции и мисии извън терито­
рията на страната, и едноличните търговски 
дружества с държавно участие в капитала, в 
които правата на държавата се упражняват 
от министъра на отбраната.
Чл. 14. Служба „Военна полиция“ и ДАНС 
си оказват експертна и техническа помощ 
по мотивирано писмено искане от лицата по 
чл. 4, ал. 2.
Чл. 15. (1) Държавна агенция „Национална 
сигурност“ и СВП обменят при необходимост 
информация за предстоящи работни семинари, 
конференции, обучения и срещи от взаимен 
интерес с оглед участието им в тях.
(2) Държавна агенция „Национална си­
гурност“ и СВП си оказват взаимна помощ 
и обменят информация при подбора и изуча­
ването на кандидати за работа, подготовката 
и обучението на служителите си.
Заключителни разпоредби
§ 1. Инструкцията се издава на основание 
чл. 25, ал. 3 от Закона за военната полиция 
и чл. 35, ал. 1 от Правилника за прилагане 
на Закона за ДАНС във връзка с чл. 3, ал. 5 
и чл. 30, ал. 3 от Закона за ДАНС.
§ 2. С тази инструкция се отменя Инструк­
цията за организация на взаимодействието 
между Държавна агенция „Национална си­
гурност“ и служба „Военна полиция“, рег. 
№ I-10 от 26.11.2012 г. на ДАНС, рег. № И-4 
от 30.11.2012 г. на МО (необнародвана) и 
Инструкцията за взаимодействие и обмен на 
информация между ДАНС и служба „Военна 
полиция“, рег. № МС-305 от 12.11.2008 г. на 
ДАНС и рег. № СС-6610 от 10.11.2008 г. на 
СВП (необнародвана).
§ 3. Инструкцията влиза в сила от деня на 
обнародването є в Държавен вестник.
Председател на Държавна агенция 
„Национална сигурност“: 
Димитър Георгиев
Министър на отбраната: 
Красимир Каракачанов
2205